उजवाड ब्यूरो, बेळगावः फाटल्या 350 वयर वरसां आदी गोंयाथावन स्थलांतरीत जावन आजरा तालुक्यातल्या वाटंगी राबितो केल्ल्या कोंकणी क्रिस्ताव समाजान गावच्या इतिहासात आनी एक मानाचे स्थान मेळयले. हांगाचो तरणाटो फुडारी रोमन जॅकी करव्हालो गावचो सरपंच जालो. गावच्या पंचायतीच्या 9 सदस्यांनी ताचि ही निवड एकमतान केली.
आजरा तालुक्याचो आदलो सभापती आलबर्ट डिसोझा हांच्या प्रयत्नान गावांतले हिंदू आनी क्रिस्ताव हांचे मदें एकवोट आसा. हांगाचे लोक सद्भावनेन, मोगान जियेतात आनी सगळ्याच मळार सहकारान जियेतात.
आदल्या पिळगितले नामानेचे फुडारी पास्कू जेरोन डिसोझा गावचे पयले सरपंच म्हूण दोन टर्म्स वावूरल्यात. रोमन हो गावचो 19 वो तर कोंकणी क्रिस्ताव समाजातलो 5वो सरपंच आसा.
